open-index/open-wikipedia-markdown huggingface dataset:
தேசிய விளையாட்டு மேம்பாட்டு விருது

**ராசுட்ரிய கேல் புரோத்சாகன் புரசுகார்** எனும் **தேசிய விளையாட்டு மேம்பாட்டு விருது** (*Rashtriya Khel Protsahan Puruskar*) இந்தியக் குடியரசின் ஒரு விளையாட்டு விருதாகும். இது இளைஞர் விவகாரங்கள் மற்றும் விளையாட்டு அமைச்சகத்தால் ஆண்டுதோறும் வழங்கப்படுகிறது. இந்த விருது, கடந்த மூன்று ஆண்டுகளில் "நாட்டில் விளையாட்டை மேம்படுத்துவதிலும் வளர்ப்பதிலும் பெருநிறுவனங்கள், தன்னார்வ அமைப்புகள் மற்றும் விளையாட்டுக் கட்டுப்பாட்டு வாரியங்களின் ஈடுபாட்டையும்" அங்கீகரிக்கிறது. இந்த விருது 2009-ல் தொடங்கப்பட்டது. இதன் வழிகாட்டுதல்கள் 2015-ல் திருத்தப்பட்டன. இந்தத் திருத்தத்திற்குப் பிறகு, நான்கு பிரிவுகளில் விருதுகள் வழங்கப்படுகின்றன: வளரும் மற்றும் இளம் திறமைகளைக் கண்டறிந்து வளர்த்தல், பெருநிறுவன சமூகப் பொறுப்பின் மூலம் விளையாட்டை ஊக்குவித்தல், விளையாட்டு வீரர்களுக்கு வேலைவாய்ப்பு மற்றும் விளையாட்டு நல நடவடிக்கைகள், மற்றும் வளர்ச்சிக்கான விளையாட்டு. 2020-ஆம் ஆண்டு நிலவரப்படி, இந்த விருது "ஒவ்வொரு பிரிவிலும் ஒரு பாராட்டுச் சான்றிதழ் மற்றும் ஒரு கிண்ணத்தை" உள்ளடக்கியுள்ளது.

## பெறுநர்களின் பட்டியல்

## வெளியிணைப்புகள்

* 

## மேற்கோள்கள்

பகுப்பு:இளைஞர் நலம் மற்றும் விளையாட்டு அமைச்சகம்
பகுப்பு:இந்திய விருதுகள்
இலிப்சா எம்பிராம்

**இலிப்சா எம்பிராம்**  (*Lipsa Hembram*)  இந்தியாவைச் சேர்ந்த ஓர் ஆடை வடிவமைப்பாளர் ஆவார்.  பாரம்பரிய பெண்களின் சந்தாலின் ஆடை வடிவமைப்புகளில் வேலை செய்கிறார்.  2014 ஆம் ஆண்டில் இவர் தனது வணிகத்தைத் தொடங்கினார். கலாங் காபான் என்ற தனது அவினார்.  கலாங் காபான் என்பது ஒரு சந்தாலி மொழி சொல்லாகும். இதன் பொருள் நெசவு மற்றும் உருவாக்கம் என்பதாகும்.  இவரது எளிய வடிவமைப்புகள் சந்தாலி பாரம்பரியங்களை நவீன ஆடை வடிவமைப்புத் துறையில் கொண்டு வருகின்றன.  இவரது தயாரிப்புகள் நாடு முழுவதும் சில்லறை விற்பனை செய்யப்படுவதோடு மட்டுமல்லாமல், இந்தி திரைப்படத் துறையிலும் பயன்படுத்தப்படுகின்றன.  இவரது ஆடைவடிவமைப்பு நிறுவனம் இந்தியாவின் பழங்குடி சமூகங்களில் சமூக-பொருளாதார மாற்றங்களைக் கொண்டு வந்துள்ளது. இதற்காக   தனது சொந்த நாட்டில் ஒரு பழங்குடி சமூகத்தைச் சேர்ந்த மிகவும் செல்வாக்கு மிக்க பெண்களில் ஒருவராகக் கருதப்படுகிறார்.

ஒடிசா மயூர்பஞ்சில் உள்ள ரைராங்பூரில் ஒரு சந்தாலி குடும்பத்தில்  எம்பிராம் பிறந்தார். ஐதராபாத்தில்  உள்ள தேசிய ஆடை வடிவமைப்பு தொழில்நுட்ப நிறுவனத்தில் ஆடை வடிவமைப்புத் தொழில்நுட்பத்தில் பட்டம் பெற்றார். ஒடிசாவின் பிரபலமான வலை இதழ் ஒடிசா பைட்சின் கூற்றுப்படி முதல் 50 முக்கிய நபர்களில் இவரும் ஒருவராகப் பட்டியலிடப்பட்டார்.  இலிப்சா எம்பிராம் லக்மே ஆடை வடிவமைப்பு வாரம் 2017 இல் தனது தொகுப்பை வெளியிட்டார். கோட்பாடில் இருந்து வெள்ளை, பழுப்பு மற்றும் கருப்பு நிறங்களில் கையால் வரையப்பட்ட பருத்தி துணிகளில் சாயம் பூசப்பட்ட சாம்தானி கருக்களால் "தனித்து நிற்கிறது" என்று பெறப்பட்ட அவரது சேகரிப்பை அதா சர்மா வழங்கினார்.

இலிப்சா எம்பிராம் பயிற்சிப் பட்டறையையும் நடத்துகிறார்.  நவீன பாணிகளுடன் பாரம்பரிய புடவைகளை ஊக்குவிக்கிறார்.  2023 ஆம் ஆண்டில் தேசிய கைத்தறி மேம்பாட்டுக் கழகம் லிமிடெட் ஏற்பாடு செய்த 'விராசத்து இந்தியாவின் 75 கைத்தறி புடவைகளைக் கொண்டாடுதல்' என்ற நிகழ்வில்  இவர் ஒரு பகுதியாக இருந்தார்.

## மேற்கோள்கள்

பகுப்பு:சந்தாலிகள்
பகுப்பு:மயூர்பஞ்சு மாவட்ட மக்கள்
பகுப்பு:வாழும் மக்கள்
பகுப்பு:ஆடைகலன் வடிவமைப்பாளர்கள்
தீரேந்திரலால் தார்

**தீரேந்திரலால் தார்** *(Dhirendralal Dhar)* (12 சனவரி 1913-20 செப்டம்பர் 1991) என்ற இவர் ஓரு வங்கமொழி எழுத்தாளர் ஆவார். 1979 ஆம் ஆண்டில் இவருடைய குழந்தைகள் இலக்கியத்திற்காக, இந்திய அரசின் தேசிய விருதைப் பெற்றார். சிறீதர் முன்சி என்ற புனைப்பெயரில் இவர் நூல்கள் எழுதியுள்ளார்.

## ஆரம்ப கால வாழ்க்கை
தார் அவர்கள் பிரித்தானிய இந்தியாவில் தற்போதைய மேற்கு வங்கத்தின் தலைநகரான கொல்கத்தாவில் பிறந்தார். அவர் தனது பள்ளி கல்வியை ஆரியா மிஷன் நிறுவனத்திலும் பின்னர்|வித்யாசாகர் கல்லூரியிலும் படித்தார். அதன் பின்னர் அவர் பகுதி நேர பத்திரிக்கையாளராகவும் ஆசிரியராகவும் பணியாற்றினார். 1928 ஆம் ஆண்டில் ஒத்துழையாமை இயக்கத்தில் பங்கு பெற்றார். அதன் பின்னர் இந்திய தேசிய காங்கிரசு கட்சியில் சேர்ந்தார். அதன் பிறகு அவர் இந்து மகாசபையின் இளைஞர் அமைப்பில் சேர்ந்தார். 

## இலக்கிய வாழ்க்கை
இவரின் முதல் படைப்பு மிருத்யுர் போஸ்சேட் இது 1934 ஆம் ஆண்டு வெளியானது. பல வகையான நுல்களை அவர் எழுதியுள்ளார். அதில் வரலாறு, சாகச திகில், துப்பறியும் கதைகள் மற்றும்  குழந்தைகளுக்கான நாவல்கள்.  அவர் சிசு பிரதீபா (1955), அஹோரோணி (1957), ஆனந்தோ புஜாபர்ஷிகி (1964-1969) மற்றும் கிஷோர் கிரந்தபலி போன்ற சிறுவர் இதழ்களையும் தொகுத்துள்ளார். இப் படைப்புகளைத் தவிர அவர் பெரியவர்களுக்காகவும் சில நாவல்களையும் எழுதியுள்ளார். நலந்தா தேகே லும்பினி காசுமீரா பன்னாகர் ஆகியவை வங்காள இலக்கியத்தில் நன்கு அறியப்பட்ட அவரது நாவல்கள் ஆகும். இவர் சுபாசு சந்திரபோசு, வித்யாசாகர் மற்றும் டாக்டர் பி.ஆர். அம்பேத்கர் ஆகியோரின்  வாழ்க்கை வரலாறுகளை நூல்களாக  படைத்துள்ளார்.

## படைப்புகள்
* அட்வென்ச்சர் ஓம்னிபஸ்
* அமர் தேஷர் மனுஷ்
* ஆசி பாஜே ஜான் ஜான்
* தேஷ் பிதேஷர் ரூப்கோதா
* டர்பைன் துனியா
* ஏய் தேஷ்சிரி மேயி
* கல்போஹோலியே சத்யி
* ஜாய்தேவ்
* ஜுத்தர் கோல்போ
* மகா சீனா மகாசமர்
* மண்டிரே மண்டிரே
* மோககல்
* மோகலேர் புஜாரி 
* நலோண்டா தேகே லும்பினி
* நீல்கர் எலோ தேஷே
* பாஸ்கிம் டிகாண்டே
* பிரியதர்ஷி அசோக்
* ரோங்மோஹோல்
* சிபாஹி ஜூத்தேர் கோல்போ

## வெளி இணைப்புகள்

* அகில் நியோகி
* ஆஷபூர்ணா தேவி
* சுகேந்திரநாத் மித்ரா
* லீலா மஜூம்தார்
* நாராயண்  கங்கோபாத்யாய்
* பிரேமேந்திர மித்ரா
* ஷீப்ராம் சக்ரவா்த்தி
* சுகுமார் ரே

## வெளி இணைப்புகள்
* Dhirendralal Dhar in archive.org

## மேற்கோள்கள்

பகுப்பு:1913 பிறப்புகள்
பகுப்பு:1991 இறப்புகள்
பகுப்பு:கொல்கத்தா எழுத்தாளர்கள்
பகுப்பு:வங்காள மொழி இலக்கியம்
பகுப்பு:வங்காள மக்கள்
பகுப்பு:சிறுவர் இலக்கிய எழுத்தாளர்கள்
பகுப்பு:இந்திய எழுத்தாளர்கள்
பாகா நாச்சா

**பாகா நாச்சா**  *(Bagha Nacha)* அல்லது புலி நடனம், என்பது இந்தியாவின் ஒடிசாவில் உள்ள சுபர்ணபூர் மாவட்டத்தின் பின்கா, சோன்பூர் மற்றும் பெகராம்பூர், மற்றும் கஞ்சம் மாவட்டத்தின் சில பகுதிகளில் நிகழ்த்தப்படுகிறது. இது சித்திரை மாதத்தில் நிகழ்த்தப்படுகிறது. ஆண் நடனக் கலைஞர்கள் தங்களைப் புலி போல வண்ணம் பூசி பாகா நாச்சாவை நிகழ்த்துகிறார்கள்.

## நிகழ்ச்சி
நடனக் கலைஞர்கள் பாகா வேடம் (புலியின் உடை) அணிந்து வண்ணம் பூசிக் கொள்ள சுமார் மூன்று முதல் நான்கு மணி நேரம் செலவிடுகிறார்கள், மேலும் ஒரு நடனக் கலைஞருக்கு வண்ணம் சரியாகப் பூசுவதற்கு குறைந்தது இரண்டு பேர் தேவைப்படுகிறார்கள். பாகா நாச்சா நடனக் கலைஞர்கள் தொழில்முறை நடனக் கலைஞர்களாக இருக்க வேண்டிய அவசியமில்லை. ஆர்வமுள்ள கலைஞர்கள் உண்மையான நிகழ்ச்சிக்கு முன் ஒரு வழிகாட்டியின் கீழ் இரண்டு முதல் நான்கு வாரங்கள் பயிற்சி பெறுகிறார்கள்.

பாகா நாச்சா நிகழ்ச்சிக்கு மாநிலத்தின் தாகூராணி யாத்திரையில் ஒரு நிரந்தர இடம் உண்டு, அங்கு ஞானத்தின் தெய்வத்திற்கு மரியாதை செலுத்தும் விதமாக இந்த நடனம் நிகழ்த்தப்படுகிறது. மா புத்தி தாகூராணி தெய்வத்தை சாந்தப்படுத்தவும் அவளது ஆசீர்வாதங்களைப் பெறவும் இந்த நடனம் நிகழ்த்தப்படுகிறது.

பாரம்பரிய இசைக்கருவியான சங்குக்கள் நான்கு தேவைப்படுகின்றன. இந்த இசைக்கருவிகளுக்குத் தொடர்ச்சியான வெப்பம் தேவைப்படுகிறது, இதனால்தான் வைக்கோல் போர்கள் நிரப்பப்பட்ட ஒரு வாகனம் பாகா நாச்சா கலைஞர்களைப் பின்தொடர்கிறது.  தீவிரமான நிகழ்ச்சிகளின் போது கலைஞர்களைக் குளிர்ச்சியாக வைத்திருக்க, கத்தா சம்பா பூக்களால் செய்யப்பட்ட மாலைகள் அவர்களுக்கு அணிவிக்கப்படுகின்றன. வேகத்தைத் தக்கவைப்பதற்காக, ஒவ்வொரு கலைஞருடனும் நான்கு முதல் ஆறு தம்பா மேளம் அடிப்பவர்கள் அவ்வப்போது இடைவேளைகளுடன் உடன் செல்கின்றனர்.

மேற்கு வங்காளம் மற்றும் ஆந்திரப் பிரதேசம் ஆகிய மாநிலங்களிலும் இதேபோன்ற பாகா நாச்சா நடன வடிவம் உள்ளது, ஆனால் ஒவ்வொன்றிலும் நிகழ்த்தும் முறை தனித்துவமானது. தம்பா மேளத்தின் தாளங்களும் ஆடைகளும் எந்தவொரு பாரம்பரிய நடன வடிவத்தையும் ஒத்திருக்கவில்லை.

சனவரி 2025-ல், குடியரசு தின அணிவகுப்பின் போது கலாச்சார அமைச்சகத்தால் ஏற்பாடு செய்யப்பட்ட செயதி செய் மமக பாரதம் நடனக் குழுவில் 40-க்கும் மேற்பட்ட ஆண் நடனக் கலைஞர்கள் பங்கேற்றனர். புலிகளாக வேடமிட்ட நடனக் கலைஞர்கள், மோகூரி மற்றும் நிசான் இசைக்கு நடனமாடினர்.
## திரைப்படங்கள்
1989 ஆம் ஆண்டில், கஞ்சம் பகுதியின் பாகா நாச்சா, இயக்குனர் புத்ததேவ் தாசுகுப்தாவால் 'பாக் பகதூர்' என்ற பெங்காலி திரைப்படத்தில் திரையில் படமாக்கப்பட்டது. அதே ஆண்டில் இப்படம் சிறந்த தேசிய திரைப்படத்திற்கான விருதை வென்றது.

சனவரி 2025 இல், பாகா நாச்சாவின் பாரம்பரியத்தையும் மரபையும் பாதுகாக்க ஒரு தந்தையும் மகளும் படும் போராட்டத்தைப் பற்றிய ஒரு ஒடியா திரைப்படம் திரையரங்குகளில் வெளியானது. இப்படத்தின் தலைப்பு 'ரங்கஷூர்' மற்றும் இதை பிரதாப் ரௌட் இயக்கியுள்ளார்.
## மேற்கோள்கள்

பகுப்பு:ஒடிசாவின் நடனங்கள்
பகுப்பு:ஒடிசி நடனக் கலைஞர்கள்
பகுப்பு:ஒடிசாவின் பண்பாடு
தோம்னி

**தோம்னி**   *(Domni)*என்பது இந்தியாவின் மேற்கு வங்காளத்தில் நிகழ்த்தப்படும் ஒரு நடனம்.

இந்த நடன வடிவம் முக்கியமாக நாடகத்தை அடிப்படையாகக் கொண்டது. இதில் கணவன், மனைவி, தாய், பேராசை பிடித்த வட்டிக்கு விடுபவர்கள், விவசாயி போன்றோர் முக்கிய கதாபாத்திரங்களாக உள்ளனர்.
## மேற்கோள்கள்

பகுப்பு:மேற்கு வங்கத்தின் நாட்டுப்புற நடனங்கள்
பகுப்பு:இந்திய நடனங்கள்
இமயமலை யோகா அறிவியல் மற்றும் தத்துவ நிறுவனம்

**இமயமலை யோகா அறிவியல் மற்றும் தத்துவ நிறுவனம்** *(The Himalayan Institute of Yoga Science and Philosophy)* என்பது ஒரு சர்வதேச இலாப நோக்கமற்ற அமைப்பாகும்.இந்நிறுவனம் யோக முகாம்களை நடத்துகின்றது. அதோடு இந் நிறுவனத்தில் தங்கி ஓய்வு எடுக்கும் இடங்களும் உடல் நலத்திற்கு தேவையான பொருட்களும், சேவைகளும் இங்கு வழங்கப்படுகிறது. மேலும் இந்நிறுவனமானது பன்னாட்டு யோகா இதழையும் வெளியிடுகிறது. மனிதாபிமான திட்டங்களையும் மனிதர்களின் ஆரோகியத்தை ஊக்குவிக்கும் செயல்பாடுகளையும் வழங்குகிறது. இந் நிறுவனத்தின் பிரதான வளாகம் வடகிழக்கு பென்சில்வேனியாவின் போகோனோ மலைகளில் (1.6  கிமீ2 அமைந்துள்ளது. மேலும் அந்த நிறுவனத்திலேயே தங்கி எடுக்கும் பயிற்சிகளானது பெரும்பாலானவை இங்கேதான் நடத்தப்படுகிறது. இதன் கிளை மையங்கள் கேமரூன் இந்தியா மற்றும் மெக்கிக்கோவிலும் செயல்படுகின்றன. முன்பு கிரேட் பிரிட்டன் மற்றும் மலேசியா போன்ற நாடுகளிலும் மையங்கள் கொண்டிருந்தது.
## திட்டங்கள்

இந்த நிறவனமானது இந்திய யோகா குரு சுவாமி ராமாவால் 1971 ஆம் ஆண்டு நிறுவப்பட்டது.  இது யோகா பயிற்றுவிக்கும் ஆசிரியர்களுக்காக பயிற்சி பட்டறைகள், இணையவழிக் கல்வி கருத்தரங்கங்கள் மற்றும் சான்றிதழ்கள் உள்ளிட்ட பல்வேறு கல்வித் திட்டங்கைளயும் வழங்குகிறது. இந்நிறுவனத்திற்கென்று தனியாக அச்சகம் உள்ளது அதன் மூலம் பன்னாட்டு யோகா இதழ் உட்பட பல புத்தகங்களை வெளியிடுகிறது. மேலும் உடல் நலத்திற்கு உதவக்கூடிய சுகாதார பொருட்களான  வர்ச்சோ வேதா மூலிகைச் சாறுகள் மற்றும் நேதி பாட் போன்ற விற்பனை செய்கிறது. 

## தன்னலமற்ற தொண்டுகள்
இமயமலை நிறுவனம் உலகின் பல்வேறு பகுதிகளுக்கு தேவையான மனிதாபிமான உதவிகளை வழங்கிக் கொண்டிருக்கிறது. கேமரூன் நாட்டின் கும்போவில் விவசாயம் முழுமையான தருத்துவம் மற்றும் தச்சு வேலைகளில் தொழிற்பயிற்சி கல்வியை வழங்கி வருகிறது.  அடுத்ததாக ஜோனோட்லாவில் இந்த நிறுவனத்தின் ஒரு கிளை மையம் நிலையான விவசாய பட்டறைகளை நடத்துகிறது.  மேலும் இந்தியாவில் உள்ள திபெத்திய அகதிகளுக்கு பைலக்குப்பே மற்றும் ரப்கெய்லிங் போன்ற இடங்களில் மக்கள் குடியேற்ற திட்டங்களுக்கு உதவி செய்து வருகின்றது.

இந்தியா கேமரூன் மற்றும் மெக்சிக்கோ   ஆகிய நாடுகளில் எரிபொருள் பிரச்சனையை போக்குவதற்காக உயிரி எரிபொருள் பயிற்களை பயிரிடுவது உட்பட பல குறிப்பிடத்தக்க நிலைத்தன்மை மற்றும் மாற்று எரிபொருள் ஆற்றல் திட்டங்களை செயல்படுத்துவதற்கு முயற்சிகளை மேற்கொள்கிறது. 2010 ஆம் ஆண்டு இந்த அமைப்பானது அதன் தலைமையகத்தில் சூரிய வெப்ப ஆற்றல் உற்பத்தி செய்யும் அலகை அமைப்பதற்கு அரசு மானியத்தை பெற்றுள்ளது.

## மேற்கோள்கள்

## வெளி இணைப்புகள்
*

பகுப்பு:யோகா நிறுவனங்கள்
பகுப்பு:ஐக்கிய அமெரிக்க அமைப்புகள்
பகுப்பு:பென்சில்வேனியா
பகுப்பு:நவீனத்துவம்
ஜாஸ்மின் கௌர் ராய்

**ஜாஸ்மின் கௌர் ராய்** *(Jasmine Kaur Roy***)** இந்தியாவைச் சேர்ந்த இருமுறை தேசிய விருது பெற்ற சுயாதீன திரைப்பட இயக்குநர் ஆவார். அவர் அவிநாஷ் ராயுடன் இணைந்து “வாண்டர்லஸ்ட் ஃபிலிம்ஸ்” என்ற நிறுவனம் மூலம் குறும்படங்களையும் ஆவணப்படங்களையும் உருவாக்கி வருகிறார்.அவரது “அமோலி” திரைப்படம் இந்தியாவில் குழந்தைகளின் வாணிக பாலியல் சுரண்டலைப் பற்றிய ஒரு ஆவணப்படமாகும். இந்த படம் 2018 ஆம் ஆண்டிற்கான 66வது தேசிய திரைப்பட விருதுகளில் சிறந்த விசாரணை திரைப்படத்திற்கான விருதைப் பெற்றது.

## கல்வி
ஜாஸ்மின் அரசியல் அறிவியல் துறையில் பட்டப்படிப்பை புதிய தில்லியில் உள்ள லேடி ஸ்ரீ ராம் மகளிர் கல்லூரியில் முடித்தார். பின்னர் புனேயில் உள்ள இந்திய திரைப்பட மற்றும் தொலைக்காட்சி நிறுவனத்தில் திரைப்பட இயக்கத்தில் சிறப்பு பயின்றார். 2015 ஆம் ஆண்டில் பெர்லினாலே டாலண்ட்ஸ் நிகழ்ச்சியில் இயக்குநர் பங்கேற்பாளராக தேர்ந்தெடுக்கப்பட்டார்.

## தொழில் வாழ்க்கை
ஜாஸ்மின் குறும்படங்களையும் ஆவணப்படங்களையும் உருவாக்கியுள்ளார். அவரது “சாஞ்ஜ்”, “மீனா” மற்றும் “ஸ்காவெஞ்சிங் ட்ரீம்ஸ்” போன்ற படங்கள் பல விருதுகளை வென்றதுடன், பல சர்வதேச திரைப்பட விழாக்களிலும் திரையிடப்பட்டுள்ளன. “சாஞ்ஜ்” குறும்படத்திற்காக 52வது தேசிய திரைப்பட விருதுகளில் குடும்ப நலன் தொடர்பான சிறந்த திரைப்படத்திற்கான விருதையும், “அமோலி” ஆவணப்படத்திற்காக 66வது தேசிய திரைப்பட விருதுகளில் சிறந்த விசாரணை திரைப்படத்திற்கான விருதையும் பெற்றார்.அவரது “ராவி” என்ற குறும்படம் 2022 ஆம் ஆண்டில் நியூயார்க் இந்திய திரைப்பட விழாவில் முதன்முதலாக வெளியிடப்பட்டது.

## அமோலி
“அமோலி” என்பது முப்பது நிமிடங்களைக் கொண்ட ஒரு ஆவணப்படமாகும்; இது தி கல்சர் மெஷின் நிறுவனத்தால் தயாரிக்கப்பட்டு 2018 ஆம் ஆண்டு மே மாதத்தில் இணையத்தில் வெளியிடப்பட்டது. இந்த ஆவணப்படம் இந்தியாவில் குழந்தைகளின் வாணிக பாலியல் சுரண்டலைக் குறிக்கிறது.இந்த திரைப்படத்தின் முக்கிய அம்சமாக, பல மொழிகளில் பிரபல நடிகர்கள் உரையாடல் வழங்கியுள்ளனர்; இதன் மூலம் இது இந்தியா முழுவதும் பரவலாக சென்றடைந்தது. சமூக விழிப்புணர்வை ஏற்படுத்தும் நோக்கத்துடன் உருவாக்கப்பட்ட இந்த படம், கல்வி மற்றும் பிரச்சார நோக்கங்களுக்காகவும் பயன்படுத்தப்பட்டுள்ளது.இந்த திரைப்படம் இந்தி மொழியில் ராஜ்குமார் ராவ், ஆங்கிலத்தில் வித்யா பாலன், தமிழில் கமல் ஹாசன், கன்னடத்தில் புனித் ராஜ்குமார், பெங்காலியில் ஜிஷு சென்குப்தா மற்றும் தெலுங்கில் நானி ஆகியோரால் உரையாடல் வழங்கப்பட்டுள்ளது. இதற்கான இசையை தஜ்தார் ஜுனைத் அமைத்துள்ளார்.இந்த படம் 2018 ஆம் ஆண்டிற்கான 66வது தேசிய திரைப்பட விருதுகளில் சிறந்த விசாரணை திரைப்படத்திற்கான விருதைப் பெற்றது.இது சமூக பிரச்சினைகளை வெளிக்கொணரும் ஆவணப்படங்களின் முக்கியத்துவத்தை வலியுறுத்தும் ஒரு எடுத்துக்காட்டாகக் கருதப்படுகிறது.

## திரைப்பட பட்டியல்

* ஸ்காவெஞ்சிங் ட்ரீம்ஸ்
* மீனா
* சாஞ்ஜ்
* அமோலி (2018)
* ராவி (2022)

## மேற்கோள்கள்

## வெளி இணைப்புகள்

* Personal website
* Berlinale Talents Profile
* Meena : Unesco Multimedia Archives Services
* Scavenging Dreams in PSBT films
பகுப்பு:வாழும் மக்கள்
பகுப்பு:திரைப்பட இயக்குநர்கள்
சீமா கபூர்

**சீமா கபூர்** *(Seema Kapoor)* இந்திய திரைப்பட இயக்குநரும் எழுத்தாளரும் ஆவார்; அவர் திரைப்படமும் தொலைக்காட்சியும் ஆகிய துறைகளில் செய்த பங்களிப்புகளுக்காக அறியப்படுகிறார். அவர் இயக்குநரும் நாடக ஆசிரியருமான ரஞ்சித் கபூர், நடிகரும் தொலைக்காட்சி நபருமான அன்னு கபூர், மற்றும் திரைப்பட இயக்குநருமான நிகில் கபூர் ஆகியோரின் சகோதரி ஆவார்.

## ஆரம்ப வாழ்க்கை மற்றும் பின்னணி
கபூர் நாடகம் மற்றும் கலைத் துறையுடன் தொடர்புடைய குடும்பத்தில் பிறந்தார். அவரது தந்தை மதன்லால் கபூர் இந்தியாவில் பார்சி நாடகத்துடன் தொடர்புடையவர். அவரது தாய் கமல் ஷப்நம் கபூர் ஒரு உருது கவிஞரும் பாரம்பரிய இசைப் பாடகரும் ஆவார்.

## தொழில் வாழ்க்கை
சீமா கபூர் தனது தொழிலை டெல்லியில் உள்ள ஸ்ரீ ராம் கலை நிகழ்ச்சி மையத்தில் பொம்மலாட்ட நாடகத்துடன் தொடங்கினார். இந்திய கலாச்சார உறவுகள் கவுன்சிலுடன் இணைந்து, இந்தியாவை பிரதிநிதித்துவப்படுத்தி சர்வதேச பொம்மலாட்ட விழாக்களில் கலந்து கொண்டார்.1988 ஆம் ஆண்டில் “கிலே கா ரஹஸ்யா” என்ற தொலைக்காட்சி தொடரின் மூலம் தொலைக்காட்சியில் அறிமுகமானார். அதன் பின்னர் அரசு அமைச்சகங்களுக்காக தொலைக்காட்சி நிகழ்ச்சிகளும் ஆவணப்படங்களும் உருவாக்கினார். 1994 ஆம் ஆண்டு வெளியான “அபய்” திரைப்படத்திற்கான திரைக்கதை மற்றும் உரையாடல்களை எழுதியார்; இந்த படம் 1995 ஆம் ஆண்டில் சிறந்த குழந்தைகள் திரைப்படத்திற்கான தேசிய திரைப்பட விருதைப் பெற்றது.

2010 ஆம் ஆண்டில், தேசிய திரைப்பட வளர்ச்சி கழகத்தால் தயாரிக்கப்பட்ட “ஹாட் – த வீக்லி பஜார்” திரைப்படத்தை அவர் எழுதி இயக்கினார். இந்த படம் த்ரிட் ஐ ஆசிய திரைப்பட விழாவில் சிறந்த இயக்குநருக்கான விமர்சகர்கள் விருதையும், ஜாக்ரன் திரைப்பட விழாவில் சிறந்த கதை மற்றும் திரைக்கதை விருதையும் பெற்றது. மேலும், இந்திய சர்வதேச திரைப்பட விழா, மும்பை திரைப்பட விழா, கெய்ரோ சர்வதேச திரைப்பட விழா, லண்டனில் நடைபெற்ற “டங்ஸ் ஆன் ஃபயர்” மற்றும் கனடாவில் நடைபெற்ற “தி ஹிடன் ஜெம்ஸ்” போன்ற விழாக்களிலும் திரையிடப்பட்டது.2017 ஆம் ஆண்டில், அனூப் ஜலோட்டா தயாரித்த “மிஸ்டர் கபாடி” திரைப்படத்தை அவர் எழுதி இயக்கினார். இந்த படம் அவரது முன்னாள் கணவரும் நடிகருமான ஓம் பூரி நடித்த நகைச்சுவை நையாண்டி திரைப்படமாகும்; இது அவரது இறுதி படைப்புகளில் ஒன்றாகும்.2024 ஆம் ஆண்டில், “அவந்திகா” என்ற வரலாற்று தொலைக்காட்சி தொடரை இயக்கினார்; இது தூர்தர்ஷனில் ஒளிபரப்பப்பட்டது.

## மொழி பயிற்சி மற்றும் வழிகாட்டுதல்
கபூர் நடிகர்களுக்கான மொழி மற்றும் உச்சரிப்பு பயிற்சியாளராகவும் பணியாற்றியுள்ளார்; இதில் ஜான்வி கபூர் போன்றவர்களும் அடங்குவர்.

## சுயசரிதை
2025 ஆம் ஆண்டு மார்ச் மாதத்தில், கபூர் தனது சுயசரிதையான “யூன் குஸ்ரி ஹை அப்தலக்” என்ற நூலை வெளியிட்டார். இந்த வெளியீட்டு நிகழ்ச்சியில் போனி கபூர், அன்னு கபூர், அனுபம் கெர், பரேஷ் ராவல், ரகுபீர் யாதவ், திவ்யா தத்தா, பாரதி லவேகர் மற்றும் ஜஸ்பிந்தர் நருலா போன்ற திரைப்பட நபர்கள் கலந்து கொண்டனர்.இந்த நூல் 2025 ஆம் ஆண்டின் குறிப்பிடத்தக்க சுயசரிதை நூல்களில் ஒன்றாக “சாஹித்யா ஆஜ் தக்” மூலம் இடம்பெற்றது.

## தனிப்பட்ட வாழ்க்கை
கபூர் 1990 முதல் 1993 வரை ஓம் பூரியுடன் திருமண வாழ்க்கையில் இருந்தார்; பின்னர் அவர்கள் பிரிந்தனர். பேட்டிகளில், இந்த பிரிவு அவரது கர்ப்ப காலத்தில் நடந்ததாகவும், அதன் பின்னர் அவர் குழந்தையை இழந்ததாகவும் கபூர் தெரிவித்துள்ளார்.பின்னர் ஓம் பூரி தனது வாழ்க்கையின் இறுதிக் காலங்களில் கபூருடன் மீண்டும் தொடர்பு கொண்டார்; 2017 ஆம் ஆண்டு அவர் மறைவடைந்ததுவரை இருவரும் நல்ல உறவில் இருந்தனர்.

## மேற்கோள்கள்

## வெளி இணைப்புகள்

* Seema Kapoor Official Website
பகுப்பு:வாழும் மக்கள்
பகுப்பு:எழுத்தாளர்கள்
அல்வீரா கான் அக்னிஹோத்ரி

### அல்வீரா கான் அக்னிஹோத்ரி
### 

அல்விரா கான் அக்னிஹோத்ரி (இயற்பெயர்: கான்) என்பவர் ஓர் இந்தியத் திரைப்படத் தயாரிப்பாளரும்[1], ஆடை வடிவமைப்பாளரும்[2][3] ஆவார். 
2016-ஆம் ஆண்டில், 'சுல்தான்' என்ற திரைப்படத்தில் அவர் ஆற்றிய பணிக்காக, சிறந்த ஆடை வடிவமைப்பிற்கான 'ஸ்டார்டஸ்ட்' விருதைப் பெற்றார்.
கான் குடும்பத்தைச் சேர்ந்த இவர், வசனகர்த்தாவும் தயாரிப்பாளருமான சலீம் கானின் மகளும்; நடிகர்களான சல்மான் கான், அர்பாஸ் கான் மற்றும் சோஹைல் கான் ஆகியோரின் சகோதரியும்; நடிகர் மற்றும் தயாரிப்பாளரான அதுல் அக்னிஹோத்ரியின் மனைவியும்; நடிகை அலிஸே அக்னிஹோத்ரியின் தாயாரும் ஆவார்.
#### தொழில்
கான் அக்னிஹோத்ரியின் தந்தையான சலீம் கான், ஓர் இந்தித் திரைப்படத் திரைக்கதை எழுத்தாளர் ஆவார். இவருடைய மூத்த சகோதரர் நடிகர் சல்மான் கான் ஆவார்[4][5][6]; சல்மான் கான் நடித்த திரைப்படங்களில் அவர் அணிந்த ஆடைகளை கான் அக்னிஹோத்ரியே வடிவமைத்துள்ளார்.[7]

கான் அக்னிஹோத்ரி 2011 ஆம் ஆண்டு இந்தித் திரைப்படமான   பாடிகார்டு என்ற படத்தை இணைந்து தயாரித்தார்.[8] பாடி கார்ட் திரைப்படத்தின்  வெற்றிகரமான கூட்டணியைத் தொடர்ந்து, கான் அக்னிஹோத்ரி தனது சகோதரர் மற்றும் கணவருடன் இணைந்து, சுல்தான் என்ற திரைப்படத்திற்கான திட்டங்களை வகுத்தார்.[6] சுல்தானில் அவர்களின் பணிக்காக 2016 ஆம் ஆண்டில் ஆஷ்லி ரெபெல்லோவுடன் சிறந்த ஆடை வடிவமைப்பிற்கான ஸ்டார்டஸ்ட் விருதைப் பகிர்ந்து கொண்டார்.[9]

#### தனிப்பட்ட வாழ்க்கை

கான் அக்னிஹோத்ரி, நடிகர் மற்றும் தயாரிப்பாளரான அதுல் அக்னிஹோத்ரியை மணந்துள்ளார்.[10] இவர்களுக்கு அலிஸே என்ற மகளும், அயான் என்ற மகனும் என இரண்டு குழந்தைகள் உள்ளனர்.[11] அலிஸே, தனது குடும்பத்தாரால் தயாரிக்கப்பட்ட 'ஃபர்ரே' (2023) திரைப்படத்தில் நடித்துள்ளார்.[12]
## திரைப்பட விவரங்கள்

விருதுகள்
2016: 'சுல்தான்' திரைப்படத்திற்கான சிறந்த ஆடை வடிவமைப்புக்கான 'ஸ்டார்டஸ்ட்' விருது (ஆஷ்லே ரெபெல்லோவுடன் பகிர்ந்துகொள்ளப்பட்டது)[9]
## வெளி இணைப்புகள்
* 
* 
* அல்வீரா கான் அக்னிஹோத்ரி on Twitter
* அல்வீரா கான் அக்னிஹோத்ரி at Bollywood Hungama
* அல்வீரா கான் அக்னிஹோத்ரி at Rotten Tomatoes
]]

பகுப்பு:வாழும் மக்கள்
சமிதா தாசு தாசு குப்தா

**சமிதா தாசு தாசு குப்தா** (*Shamita das DasGupta*) இந்திய வம்சாவளியைச் சேர்ந்த ஓர் அமெரிக்க அறிஞர் மற்றும் ஆர்வலர் ஆவார்.  1949 ஆம் ஆண்டில் இவர் பிறந்தார். 1970 ஆம் ஆண்டுகளின் முற்பகுதியில் இருந்து ஒரு சமூக ஆர்வலராக உள்ளார். 1985  ஆம் ஆண்டில் தெற்காசிய பெண்களுக்கான மானவி என்ற நிறுவனத்தை  நிறுவினார். அமெரிக்காவில் தெற்காசிய பெண்களுக்கு எதிரான வன்முறையை மையமாகக் கொண்ட முதல் அமைப்பு இதுவாகும். ஒரு பகுதிநேர ஆசிரியரும்  முழுநேர சமூக சேவகருமான இவர் இனம், பாலினம், குடியேற்றம் மற்றும் பெண்களுக்கு எதிரான வன்முறை ஆகிய துறைகளில் விரிவாக எழுதியுள்ளார்.  அமெரிக்காவில் தெற்காசிய பெண்களின் ஓர் இணைப்பு சால் காலவரிசை, ''உடல் சான்றுகள்: அமெரிக்காவில் தெற்காசிய பெண்களுக்கு எதிரான நெருங்கிய வன்முறை ஆகியவை இவர் எழுதிய புத்தகங்களில் அடங்கும்.  

## பின்னணி
சிறு வயதிலேயே திருமணம் செய்து கொண்ட இவர் தனது 19 ஆவது வயதில் அமெரிக்காவுக்கு குடிபெயர்ந்தார்.  ஓகியோ மாநில பல்கலைக்கழகத்தில் தனது இளங்கலை மற்றும் பட்டப்படிப்பு படிப்புகளை முடித்தார் மேலும் வளர்ச்சி உளவியலில் முனைவர் பட்டம் பெற்றார். அவர் நியூ ஜெர்சிக்குச் சென்று பல ஆண்டுகள் இரட்ச்சர்சு பல்கலைக்கழகத்தில் கற்பித்தார்.

பல்வேறு பெண்கள் அமைப்புகளுடனான தனது தொடர்பிலிருந்து, தெற்காசிய பெண்கள் பொதுவாக பிரதான வீட்டு வன்முறை அமைப்புகளால் புறக்கணிக்கப்படுவதை  உணர்ந்தார், எனவே அவர்களின் தனித்துவமான பிரச்சினைகளில் கவனம் செலுத்தும் ஓர் அமைப்பை நிறுவ முடிவு செய்தார். அவர் நியூ ஜெர்சியில் மற்ற ஐந்து பெண்களுடன் இணைந்து தெற்காசிய பெண்களுக்கான மானவி என்ற அமைப்பை நிறுவினார்.

## செயல்பாடு மற்றும் கல்வித்துறை
தன்னை ஒரு சமூக சேவகர் என்று விவரிக்கிறார்.  ஆராய்ச்சி மற்றும் கற்பித்தல் மூலம் ஒரு கல்வியாளராக தன்னை நிலைநிறுத்திக் கொண்டார்.  தெற்காசிய பெண்களின் பிரச்சினைகள் குறித்து ஏராளமான கட்டுரைகளை எழுதியுள்ளார். மேலும் தாய்-மகள் அனுபவங்கள் குறித்து தனது மருத்துவர் மகள் சயந்தனி தாசு குப்தாவுடன்  இணைந்து பணியாற்றியுள்ளார். தற்போது நியூயார்க் பல்கலைக்கழகத்தில் சட்டப் பேராசிரியராக உள்ளார்.  "பெண்களுக்கு எதிரான வன்முறை" பத்திரிகையின் ஆசிரியர் குழுவில் பணியாற்றுகிறார். பேனர்மேன் தகுதி  உட்பட பல விருதுகளைப் பெற்ற இவர், பல தேசிய அமைப்புகளின் குழுக்களில் உள்ளார்.

## நூலியல்

* 
* 
* 
* 
* 

## மேற்கோள்கள்


## மேலும் வாசிக்க
* 

பகுப்பு:கொல்கத்தா எழுத்தாளர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:அமெரிக்கச் செயற்பாட்டாளர்கள்
சார்வீ சதுர்வேதி

**சார்வீ சதுர்வேதி** (*Sharvee Chaturvedi*) இந்தியாவைச் சேர்ந்த ஆடை அலங்கார புகைப்படக் கலைஞர் ஆவார். இந்திமொழி திரைத்துறையில்  முதல் அனைத்து ஆண்கள் நாட்காட்டியை படமாக்கியதற்காக அறியப்படுகிறார்.  இவர் பெரும்பாலும் சுபாசு காய் மற்றும் தப்பூ ரத்னானியின் பாதுகாவலராகக் கருதப்படுகிறார்.

## வாழ்க்கை வரலாறு.
கான்பூரில் பிறந்து வளர்ந்த சதுர்வேதி, மும்பையின்  புனித சேவியர் கல்லூரியில் பொருளாதாரத்தில் பட்டம் பெற்றார். இலண்டனின் இலண்டன் தொடர்பாடல் கல்லூரியில்  இலண்டன் கலைப் பல்கலைக்கழகத்தில் படத் தயாரிப்பில் பட்டயம் பெற்றார். கிரிசு மிசுத்திரியின் பயிற்சியின் கீழ் நுண்கலை புகைப்படக் கலையைக் கற்றுக்கொண்ட சார்வீ, உருவப்படம், நுண்கலை, வாழ்க்கை முறை மற்றும் நடிகர் இலாகாக்களுடன் தனது சொந்த வாழ்க்கையைத் தொடங்கினார். பிரபல புகைப்படக் கலைஞர் தப்புவோ ரத்னானி உதவி செய்துள்ளார். 

## பணிகள்
சதுர்வேதி 2015 ஆம் ஆண்டிற்கான தனது முதல்  நாட்காட்டி புகைப்பட தொகுப்பை படம்பிடித்தார். இதில் அலி ஃபசல், குல்சன் தேவையா, வருண் சர்மா, சிவ் பண்டிட், சந்தன் ராய் சன்யால், சத்யசித்து துபே, துருவ் கணேசு, சுமித் சூரி, இனாமுல்லாக்கு , அனில் மாங்கே, சிதின் குலாட்டி மற்றும் அன்சூமான் சா உள்ளிட்ட 12 பாலிவுட் நடிகர்கள் நடித்தனர். இந்த நாட்காட்டியை சுபாசு காய் வெளியிட்டார்.  நாட்காட்டியின்  கருப்பொருள் 'லைஃப் இன் எ டாட்டு' மற்றும் 'பாலிவுட் டுமாரோ' என்று பெயரிடப்பட்டது.  ஏனெனில் இது இந்தி திரை உலகின் ஒவ்வொரு நடிகரின் பயணத்தையும் வெளிப்படுத்தியது.  மனித உணர்ச்சிகள், ஆன்மீகம், கலாச்சாரம், நம்பிக்கை, கனவுகள் மற்றும் நாளைய தரிசனங்கள் பற்றிய கருத்துக்களைச் சுற்றி வந்தது.

மேலும் பல பிரபலங்கள் மற்றும் ஆக்கபூர்வமான கருப்பொருள்களைக் கொண்ட வருடாந்திர நாட்காட்டிகளை தொடர்ந்து படமாக்க இவர் திட்டமிட்டுள்ளார்.

## மேற்கோள்கள்

## வெளி இணைப்புகள்
* 
பகுப்பு:வாழும் மக்கள்
பகுப்பு:1985 பிறப்புகள்
பகுப்பு:இந்தியப் புகைப்படக்கலைஞர்கள்
பகுப்பு:கான்பூர் மாவட்டம்
பாலபத்ரபத்ருனி ரமணி

**பாலபத்ரபத்ருனி ரமணி** (*Balabhadrapatruni Raman*) இந்திய இலக்கியவாதி, நாவலாசிரியர், நாடக ஆசிரியர், திரைக்கதை எழுத்தாளர், உரையாடல் எழுத்தாளர் மற்றும் திரைப்பட விமர்சகர் ஆவார்.அவர் தெலுங்கு நாடகம், தெலுங்கு திரைப்படம், தொலைக்காட்சி மற்றும் வானொலி துறைகளில் செய்த பங்களிப்புகளுக்காக அறியப்படுகிறார்.அவர் 66வது தேசிய திரைப்பட விருதுகளில் தெற்கு பிராந்தியம் இரண்டிற்கான நீதிபதியாகவும் பணியாற்றியுள்ளார்.

## ஆரம்ப வாழ்க்கை மற்றும் கல்வி
ரமணி பாலபத்ரபத்ருனி 26 ஜனவரி 1964 அன்று இந்தியாவின் ஹைதராபாத் நகரில் அங்கராஜு ஆனந்த் பூஷண் ராவ் மற்றும் அங்கராஜு சத்யவதி தேவி ஆகியோருக்கு ரமணி அங்கராஜு எனப் பிறந்தார். அவர் 1985 ஆம் ஆண்டு செகுந்தராபாத் நகரில் உள்ள கஸ்தூர்பா காந்தி கல்லூரியில் கலைப் பட்டம் பெற்றார்.

## நாவல்கள்
* லீடர்
* மோகுடே ரெண்டோ பிரியுடு
* ஸ்வர்கம் லோ கைதேலு
* ரேப்பல்லே லோ ராதா
* ஆ ஒக்கட்டி அடிகேசேய்
* எவரே அதகாடு
* ப்ரேமிஞ்சகா எமைந்தன்டே
* நீக்கு நாகு மத்யா
* அலிங்கனம்
* அவுனண்டே காடண்டா
* நீக்கு நாக்கு மத்யா
* அந்தரி பந்துவயா
* கஜுராஹோ
* எதீ நின்னட்டி ஸ்வப்னம்

## திரைப்படங்கள்
### கதை, திரைக்கதை மற்றும் உரையாடல் எழுத்தாளராக
* ஹலோ பிரதர் (1994)
* அனகனகா ஒக அம்மை (1999)
* ரேப்பல்லேலோ ராதா (2001)
* எவரே அதகாடு (2003)
* பாஸ் (2006)
* மதுமாசம் (2007)
* ரெயின்போ (2008)
* ஓ மை காட் (2008)
* அந்தரி பந்துவயா (2010)
* பட்டுதல (2013)
* மிஸஸ் சுப்பலட்சுமி (2019)

## தொலைக்காட்சி, நாடகம், வானொலி நிகழ்ச்சி
* காஜு பரினா – நாடகம் – அகில இந்திய வானொலி
* பெல்லி சண்டாடி – நாடகம் – அகில இந்திய வானொலி
* குண்டே குடைந்தி – நாடகம் – அகில இந்திய வானொலி
* துலசி தளம் (உரையாடல்) – தொடர் – ஜெமினி தொலைக்காட்சி
* அந்தர்முகம் (உரையாடல்) – தொடர் – சிட்டி கேபிள்
* கலகனிதி (உரையாடல்) – தொடர் – ஜீ தெலுங்கு
* ஸ்த்ரீ நைஜம் – தொலைக்காட்சி திரைப்படம் – ஈநாடு டிவி
* சூடு சூடு தமாஷா – தொலைக்காட்சி திரைப்படம் – ஈநாடு டிவி
* எலவேலுப்பு (பாடல்வரிகள்) – பாடல் – ஜெமினி
* அனுஹ்யா (கதை மற்றும் உரையாடல்) – தொடர் – ஈநாடு டிவி
* அங்கி சாக்ஷி (கதை மற்றும் உரையாடல்) – தொடர் – ஈநாடு டிவி
* பத்மவ்யூஹம் – தினசரி தொடர் – ஈநாடு டிவி
* செலி – தினசரி தொடர் – ஈநாடு டிவி
* கலகனிதி – தினசரி தொடர் – ஜீ தெலுங்கு
* தூர்புவெல்லே ரெய்லு – தினசரி தொடர் – ஈநாடு டிவி
* மதுமாசம் (2007) – திரைப்படம்
* ரேப்பல்லே லோ ராதா (2001) – திரைப்படம்
* எவரே அதகாடு (2003) – திரைப்படம்
* அனகனகா ஒக அம்மை (1999) – திரைப்படம்
* ரெயின்போ (2008) – திரைப்படம்
* அந்தரி பந்துவயா (2010) – திரைப்படம்
* பாஸ் (2006) – திரைப்படம் (இணை எழுத்தாளர்)

## விருதுகள் மற்றும் பாராட்டுகள்
* 1994 – முத்து, ஆந்திர பூமி
* 1995 – ஆத்ம கதா, ஆந்திர பூமி
* 1997 – அனந்தம், ஆந்திர பூமி
* 1997 – மோசம், ஆந்திர பூமி
* 2006 – நவ சாஹிதி கோடிபதி சந்திரம்மா விருது
* 2007 – நந்தி விருது, சிறந்த கதை எழுத்தாளர் – மதுமாசம்
* 2007 – நெமல்லிகண்டி மகாலட்சுமி அம்மா விருது – யெதனபுடி சுலோசனா ராணி
* 2008 – பெண்கள் தினத்தையொட்டி அபிநந்தனா வழங்கிய மதுமாசம் கதைக்கான சிறந்த பெண் விருது
* 2008 – அக்னி சாக்ஷி படத்திற்கான சிறந்த உரையாடல் எழுத்தாளர் விருது, யுவ கலா வாஹினி
* 2008 – துர்காபாய் தேஷ்முக் விருது, அபிநந்தனா கலாச்சார அமைப்பு
* 2008 – ரேப்பல்லே லோ ராதா கதைக்கான சிறந்த கதை எழுத்தாளர் விருது, வம்சி இயக்குநர்கள்
* ஆண்டு குறிப்பிடப்படவில்லை – நானு அர்த்தம் சேசுகோ படைப்பிற்காக நியூ ஜெர்சியில் உள்ள ராஜலட்சுமி அறக்கட்டளை வழங்கிய விருது

## மேற்கோள்கள்

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:திரைக்கதை ஆசிரியர்கள்
பதார்

**பதார்** (Padhar)  என்பது இந்தியாவின் குசராத்து மாநிலத்தில் காணப்படும் ஓர் இந்து சாதி ஆகும்.

## வரலாறு மற்றும் தோற்றம்
சுரந்தர்நகரில் உள்ள ஆறு கிராமங்களிலும் அகமதாபாத் மாவட்டத்தில் உள்ள நான்கு கிராமங்களிலும் பதார் சாதியினர் பரவியிருக்கின்றனர். அவர்களின் முக்கிய கிராமங்கள் சாபூர், சகியால், தர்ச்சி, தேவாதால், நாம் காடேச்சி, இராணாகத்து, இராலோல், பராலி, பர்னாலா, கோடி மற்றும் ஆனந்த்பூர் ஆகியவை ஆகும். அவர்கள் சிந்துவில் தோன்றியதாகக் கூறுகிறார்கள், மேலும் அவர்கள் இருப்பதற்கு இந்து தெய்வமான இங்லாச்சு மாதாவின் கருணை காரணமாகும். பதாருக்கு பட்டியலிடப்பட்ட பழங்குடி சாதியினர் தகுதி வழங்கப்பட்டுள்ளது., மேலும் இவர்கள் குசராத்தி மொழியை பேசுகின்றனர். சில மரபுகளின்படி, இவர்கள் முதலில் கோலி மக்கள், இருப்பினும் இந்த கூற்றை கோலிகள் மறுக்கிறார்கள்.

## தற்போதைய சூழ்நிலைகள்
பதார் சமூகம் பல குலங்களைக் கொண்டுள்ளது.  அவை ஒவ்வொன்றும் அயல் சாதியில் திருமணமானவை. தோம்டா, புவத்ரா, சமதியா, பச்சனி, தேவ்தலா, லால்னி, தன்காதா, சப்ரா, கனோத்ரா மற்றும் தர்ச்சியா ஆகியவை அவர்களின் முக்கிய குலங்களாகும். வத்ரா, பச்சனி மற்றும் லால்னி குலங்கள் பொதுவான மூதாதையர்களிடமிருந்து வந்தவர்கள் என்பதால் அவர்கள் திருமணம் செய்து கொள்ளவில்லை. அவர்கள் கண்டிப்பாக ஒரே சாதிக்குள் திருமணம் செய்து கொண்டார்கள்.  மேலும் இவர்கள் தங்கள்  மகள்களை தலித் சமூகத்துடன் பகிர்ந்து கொள்ளாதவர்களாக இருந்தனர்.  பதார் மக்கள் பெரும்பாலும் சிறு விவசாயிகளாவர். இவர்களில் பலர் இப்போது நிலமற்றவர்களாக உள்ளனர். நால் சரோவர் ஏரியின் கரையில் தங்கள் கிராமங்கள் இருப்பதால், பல பதார்கள் மீனவர்களாக உள்ளனர். புல் வெட்டுதல், வேர்கள் தோண்டுதல் ஆகியவை இவர்களின் பிற தொழில்களில் அடங்கும்.  அவை அண்டை கிராமங்களில் நிகழ்கின்றன. நல் சரோவர் ஏரி சுற்றுலாப் பயணிகளை ஈர்ப்பதால், பலர் தங்கள் படகுகளை சுற்றுலாப் பயணிகளுக்கு வாடகைக்கு விடுகிறார்கள். இவர்கள் தங்கள் நாட்டுப்புற நடன வடிவமான பதார் நடனத்திற்கும் பெயர் பெற்றவர்கள்.

## மேற்கோள்கள்

பகுப்பு:இந்தியாவில் சாதிகள்
பகுப்பு:குசராத்து
கேவின் ஃப்ளாடு

**கேவின் டென்னிஸ் ஃப்ளாடு** *(Gavin Dennis Flood)* (பிறப்பு 1954) ஒரு பிரித்தானிய சமய ஒப்பீட்டு   அறிஞர் ஆவார். இவர் சைவ சமயம் மற்றும் தோற்றவியல்  ஆகியவற்றில் நிபுணத்துவம் பெற்றிருந்தாலும், இவரது ஆய்வு ஆர்வங்கள் தெற்காசிய மரபுகள் முழுவதையும் தழுவியுள்ளன. அக்டோபர் 2005ஆம் ஆண்டு முதல் திசம்பர் 2015ஆம் ஆண்டு வரை, இவர் ஆக்சுபோர்டு பல்கலைக்கழகத்தின் இறையியல் புலத்தில் பணியாற்றினார். மேலும் ஆக்சுபோர்டு பல்கலைக்கழகத்தால் அங்கீகரிக்கப்பட்ட ஒரு தன்னாட்சி மையமான 'ஆக்சுபோர்டு இந்து சமய ஆய்வுகள் மையத்தின்' கல்வி இயக்குநராகவும் பொறுப்பு வகித்தார்.  2008-ஆம் ஆண்டில், ஆக்சுபோர்டு பல்கலைக்கழகம் ஃப்ளாட்டிற்கு *இந்து சமய ஆய்வுகள் மற்றும் ஒப்பீட்டு சமயப் பேராசிரியர்* என்ற பட்டத்தை வழங்கியது. 2014-ஆம் ஆண்டில், இவர் *பிரித்தானிய அகாதமியின்*  உறுப்பினராகத் தேர்ந்தெடுக்கப்பட்டார். 2016-ஆம் ஆண்டில், சிங்கப்பூரில் உள்ள யேல்-சிங்கப்பூர் தேசியப் பல்கலைக்கழகக் கல்லூரியில்  ஒப்பீட்டு சமய ஆய்வுகளுக்கான முதலாவது 'யாப் கிம் ஹாவ் பேராசிரியர்'  ஆனார். இவர் ஆக்சுபோர்டு பல்கலைக்கழகத்தின் 'கேம்பியன் ஹாலில்' (Campion Hall) ஒரு மூத்த ஆய்வாளராகப் பணியாற்றுகிறார்.

## வெளியிடப்பட்ட படைப்புகள்

* 
* 
* 
* 
* 
* 
* 
* 
* 
* 

## மேலும் பார்க்க

இந்து ஆய்வுகளுக்கான ஆக்சுபோர்டு மையம்

## மேற்கோள்களும் குறிப்புகளும்

## வெளி இணைப்புகள்

* Website 

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:இந்து ஆய்வுகள்
பகுப்பு:இந்தியவியலாளர்கள்
பகுப்பு:இந்து சமயம்
பகுப்பு:இந்தியவியல்
பகுப்பு:கீழ்த்திசை மொழிப்புலமையாளர்கள்
பகுப்பு:அறிஞர்கள்
பகுப்பு:இந்தியப் பண்பாடு
பகுப்பு:தியானம்
பக்லா தாசூ

**பக்லா தாசூ** (*Pagla Dashu*) என்பது இந்தியாவின் வங்காள மொழி  எழுத்தாளர் சுகுமார் ரே உருவாக்கிய ஒரு கற்பனையான சிறுவன் கதாபாத்திரம் ஆகும். ஆங்கிலத்தில் மொழிபெயர்க்கப்பட்ட பக்லா தாசூ கதைகளின் தொகுப்பு 2012 ஆம் ஆண்டில்  தி கிரேசி டேல்சு ஆஃப் பக்லா தாசூ அண்ட் கோ என்ற பெயரில் வெளியிடப்பட்டது.

## சிறப்பியல்புகள்
*பக்லா தாசூ* என்பது 20 ஆம் நூற்றாண்டின் முற்பகுதியில் இருந்து வங்காள இலக்கியத்தின் பல முக்கிய படைப்புகளில் தோன்றும் ஒரு பாத்திரம் ஆகும்.  குறிப்பாக பக்லா தாசூ (1940).  ஒரு பள்ளி மாணவர்.  இவர் முக்கியமாக ஒரு பைத்தியக்காரனைப் போல நடந்துகொண்டாலும்,  தனது பைத்தியக்காரத்தனமான யோசனைகளுக்கும், நுட்பமான, நகைச்சுவையான நையாண்டி கொண்ட விவரிக்க முடியாத செயல்களுக்கும் பிரபலமானவர். பக்லா தாசூ கதைகள் முக்கியமாக குழந்தைகளுக்கானவை, படிக்க வேடிக்கையாகவும் ஆக்கப்பூர்வமாகவும் உள்ளன.

பிரபல வங்காள மொழி எழுத்தாளர் சுகுமார் ரே உருவாக்கிய பல கதாபாத்திரங்களைப் போலவே, பக்லா தாசூ வங்காள மொழி இலக்கியத்தின் மிகவும் பிரபலமான கதாபாத்திரங்களில் ஒன்றாக மாறியுள்ளது.

## மொழிபெயர்ப்புகள்
இயாதவ்பூர் பல்கலைக்கழகத்தின் பட்டதாரி மாணவரான லாவ் கனாய் என்பவரால் பக்லா தாசூ வங்காளத்திலிருந்து இந்திக்கு மொழிபெயர்க்கப்பட்டது. இது 2015 ஆம் ஆண்டில் மதிப்புமிக்க இந்தி மொழி வெளியீட்டு நிறுவனமான வாணி பிரகாசனால் வெளியிடப்பட்டது.

## மேற்கோள்கள்

## வெளி இணைப்புகள்

* பெங்காலி மொழியில் சில ஆன்லைன் பக்லா தாசூ கதைகள்
* பக்லா தாசூ கதையின் ஆங்கில மொழிபெயர்ப்பு
பகுப்பு:வங்காள மொழி இலக்கியம்
கௌனா

அந்துப்பூச்சி இனத்தைப் பற்றி அறிய, Gauna (moth) என்பதைப் பார்க்கவும். ஸ்பெயினில் உள்ள சிற்றூரைப் பற்றி அறிய, Gauna, Álava என்பதைப் பார்க்கவும்.

**கௌனா** (Gauna) என்பது வட இந்தியாவில் பின்பற்றப்படும் ஒரு இந்து சடங்கு முறை ஆகும். இது பீகார், உத்தரப் பிரதேசம் மற்றும் இராசத்தான் ஆகிய மாநிலங்களில் பரவலாக உள்ள, திருமணத்தின் முழுமை எனப்படும் கலவி அல்லது  தாம்பத்திய வாழ்வின் தொடக்கத்தைக் குறிக்கும் ஒரு சடங்காகும். இது குழந்தைத் திருமண வழக்கத்துடன் தொடர்புடையது. இச்சடங்கு, திருமணம் முடிந்த சில ஆண்டுகளுக்குப் பின்னரே நடைபெறுகிறது. இச்சடங்கு நடைபெறும் வரை, மணப்பெண் தனது பெற்றோர் வீட்டிலேயே தங்கியிருப்பார்.திருமணம் என்பது ஒரு சடங்கு ரீதியான இணைப்பாக மட்டுமே கருதப்படுவதால், தாம்பத்திய கலவி வாழ்வு 'கௌனா' சடங்கிற்குப் பின்னரே தொடங்குகிறது. அதாவது, 'கௌனா' சடங்கு முடிந்த பின்னரே திருமணம் முழுமை பெற்றதாகக் கருதப்படுகிறது.

## பிரபல கலாச்சாரத்தில்

1950-ஆம் ஆண்டில் வெளியான ஒரு இந்திமொழி திரைப்படம் *கௌனா* என்ற தலைப்பைக் கொண்டிருந்தது. இத்திரைப்படத்தை அமியன் சக்ரவர்த்தி இயக்கியிருந்தார். சகத் பிக்சர்ஸ் நிறுவனம் தயாரித்திருந்தது. ஹுசன்லால் பகத்ராம் இசையமைத்திருந்தார். ’என் அடுத்த பிறவியில், என்னை மீண்டும் ஒரு மகளாகப் படைப்பாயாக’  (அக்லே ஜனம் மோஹே பிடியா ஹி கிஜோ), ’சிறுமி மணப்பெண்’ (பாலிகா வது)  மற்றும் ’கௌனா – ஒரு வழக்கம்' (கௌனா – ஏக் ப்ரதா) ஆகிய இந்திமொழித் தொலைக்காட்சித் தொடர்களின் கதைக்களங்கள், இந்த 'கௌனா' சடங்கு வழக்கத்தைப் பற்றிக் குறிப்பிடுகின்றன.

## மேற்கோள்கள்

பகுப்பு:திருமணங்கள்
வேளாண் கல்லூரி மற்றும் ஆய்வு நிலையம், கீழ்வேளூர்

**வேளாண் கல்லூரி மற்றும் ஆய்வு நிலையம், கீழ்வேளூர்** *(Agricultural College and Research Institute, Keezhvelur (AC & RI, KLVLR)* இது இந்தியாவின் தமிழ்நாடு மாநிலம் நாகப்பட்டினம் மாவட்டத்தின் கீழ்வேளூர் வட்டம், கீழ்வேளூர் ஊராட்சி ஒன்றியத்தில் அமைந்துள்ளது. மேலும் இது தமிழ்நாடு வேளாண்மைப் பல்கலைக்கழகத்தின் (TNAU) உறுப்புக் கல்லூரிகளில் ஒன்றாக, தமிழ்நாடு அரசால் *(அரசாணை (Ms) எண் 239)*,  திசம்பர் 10, 2021 ஆம் ஆண்டு  நிறுவப்பட்டது. 

இக்கல்லூரி ஏப்ரல் 18 2022 இல் தொடங்கப்பட்டு, ஏப்ரல் 28 2022 அன்று சென்னை தலைமைச் செயலகத்தில், இணை வேந்தர் மற்றும் துணை வேந்தர் ஆகியோரின் முன்னிலையில்,  தமிழ்நாடு முதலமைச்சர் மு. க. ஸ்டாலின் அவர்களால் காணொளி வாயிலாகத் திறந்து வைக்கப்பட்டது.

## நோக்கங்கள்
* மிகுந்த ஆர்வமுள்ளவர்களுக்கு வேளாண் கல்வியை வழங்குதல்.
* காவிரி ஆற்றுமுகப்பகுதியின் கடலோரப் பகுதியில் வேளாண் தொழில்நுட்பங்களை மிகவும் திறம்படப் பரப்புதல்.
* பின்தங்கிய நிலையில் உள்ள மாணவர்களுக்குத் தொழில்முறைக்கல்விக்கான வாய்ப்புகளை ஏற்படுத்தித் தருதல்.
* மலிவான முறையில், தரமான மற்றும் எளிய அணுகல் கொண்ட வேளாண்மைக் கல்வியை வழங்குதல்.

## மேற்கோள்கள்

பகுப்பு:தமிழ்நாட்டிலுள்ள வேளாண்மை ஆய்வு நிறுவனங்கள்
பகுப்பு:நாகப்பட்டினம் மாவட்டம்
செல்லையா பூசாரி

**செல்லையா பூசாரி** (ஆங்கிலம்; மலாய்: (*Chelliah Poosary*) என்பவர் மலேசிய வரலாற்றில் அறியப்பட்ட மலேசிய அரசியல்வாதி ஆவார். 

அவர் 1971 முதல் 1974-ஆம் ஆண்டு வரையிலான காலக்கட்டத்தில் பினாங்கு மாநிலத்தின் சுங்கை பினாங்கு சட்டமன்றத் தொகுதியின் உறுப்பினராக (**ADUN**) பணியாற்றினார்.

## அரசியல் வாழ்க்கை
அவர் 1969-இல் சுங்கை பினாங்கு சட்டமன்றத் தொகுதிக்கு தேர்ந்தெடுக்கப்பட்டார். இருப்பினும் 1969 முதல் 1971 வரை மலேசியாவில் மாநில சட்டமன்றக் கூட்டங்கள் தற்காலிகமாக இடைநிறுத்தம் செய்யப்பட்டு இருந்தன.

## மேலும் காண்க
* சுங்கை பினாங்கு சட்டமன்றத் தொகுதி
* மலேசிய இந்திய சட்டமன்ற உறுப்பினர்களின் பட்டியல்
* மலேசிய மாநிலங்களின் சட்டமன்ற உறுப்பினர்கள் பட்டியல் (2023–தற்போது வரை)

## மேற்கோள்கள்

## நூல்கள்
*Abdullah, Z. G., Adnan, H. N., & Lee, K. H. (1997). *Malaysia, tokoh dulu dan kini = Malaysian personalities, past and present*. Kuala Lumpur, Malaysia: Penerbit Universiti Malaya.
*Anzagain Sdn. Bhd. (2004). *Almanak keputusan pilihan raya umum: Parlimen & Dewan Undangan Negeri, 1959-1999*. Shah Alam, Selangor: Anzagain. 
*Hussain, M. (1987). *Membangun demokrasi: Pilihanraya di Malaysia*. Kuala Lumpur: Karya Bistari.
*Ibnu, H. (1993). *PAS kuasai Malaysia?: 1950-2000 sejarah kebangkitan dan masa depan*. Kuala Lumpur: GG Edar.

## வெளி இணைப்புகள்

பகுப்பு:பினாங்கு மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்
கண்ணகி மற்றும் முருகேசன் கொலை

**கண்ணகி மற்றும் முருகேசன்  கொலை** (*Murder of Kannagi and Murugesan*)  தென்னிந்திய மாநிலமான தமிழ்நாட்டில் நடந்தது. வன்னியர் சாதியைச் சேர்ந்த கண்ணகி தலித்து சாதியைச் சேர்ந்த முருகேசன் என்பவரை திருமணம் செய்து கொண்டதால் கண்ணகியும் முருகேசனும் ஆணவக் கொலை செய்யப்பட்டனர். இந்தக் கொலை கண்ணகியின் உறவினர்களால் செய்யப்பட்டது. 

## பின்னணி
கண்ணகி மற்றும் முருகேசன் இருவரும் தமிழ்நாட்டின் கடலூர் மாவட்டத்தில் உள்ள புதுக்கூரைப்பேட்டை கிராமத்தைச் சேர்ந்தவர்கள். கண்ணகி  வணிகவியல் பாடத்தில் இளநிலை பட்டம் பெற்றிருந்தார். முருகேசன் ஒரு இரசாயன பொறியாளராக இருந்தார். கண்ணகி மேலாதிக்கம் செலுத்தும் வன்னியர் சமூகத்தைச் சேர்ந்தவர்.  முருகேசன் தலித்து சமூகத்தைச் சேர்ந்தவர். கண்ணகியின் பெற்றோரின் விருப்பத்திற்கு எதிராக கண்ணகியும் முருகேசனும் 2003 ஆம் ஆண்டு மே மாதம் 5 ஆம் தேதியன்று திருமணம் செய்து கொண்டனர். 

## கொலை.
கண்ணகியின் சகோதரர் மருதுபாண்டியன் மற்றும் பிற உறவினர்களால் 2003 ஆம் ஆண்டு சூலை மாதம் 7 ஆம் தேதியன்று கண்ணகியும் முருகேசனும் பொது மக்கள் முன்னிலையில் விசம் குடிக்க வேண்டிய கட்டாயம் ஏற்பட்டது. பின்னர் அவர்களின் உடல்கள் எரிக்கப்பட்டன.  மாநில காவல்துறை வழக்கைத் தகர்த்ததை அடுத்து, முருகேசனின் தந்தையின் மேல்முறையீட்டின் பேரில் சென்னை உயர் நீதிமன்றம் இந்த வழக்கை மத்திய புலனாய்வுப் பிரிவுக்கு மாற்றியது.

## நீதிமன்ற நடவடிக்கைகள்
கடலூர் சிறப்பு நீதிமன்றம் மருதுபாண்டியனுக்கு மரண தண்டனை விதித்ததுடன், பணியில் இருக்கும் ஆய்வாளர் மற்றும் ஓய்வுபெற்ற துணை கண்காணிப்பாளர் உட்பட 12 பேருக்கு ஆயுள் தண்டனை விதித்தது. பின்னர் மேல்முறையீட்டில், சென்னை  உயர் நீதிமன்றம் மருதுபாண்டியனின் மரண தண்டனையை ஆயுள் தண்டனையாக மாற்றி, கண்ணகியின் தந்தை சி. துரைசாமி உட்பட 9 பேரின்  தண்டனைகளையும் உறுதி செய்தது.

தமிழகத்தைச் சேர்ந்த கண்ணகி-முருகேசன் கவுரவக் கொலை வழக்கில் இந்திய உச்ச நீதிமன்றம்   2025 ஆம் ஆண்டு ஏப்ரல் மாதம் 28 ஆம் தேதியன்று  தண்டனைகளை உறுதி செய்தது.

நீதிபதி சுதன்சூ துலியா மற்றும் நீதிபதி பி. கே. மிசுரா அடங்கிய பெஞ்சு, சென்னை உயர்நீதிமன்றத்தின் 2022 தீர்ப்பை எதிர்த்து எட்டு குற்றவாளிகள் தாக்கல் செய்த மேல்முறையீடுகளை தள்ளுபடி செய்தது. இது அவர்களுக்கு வழங்கப்பட்ட ஆயுள் தண்டனையை உறுதி செய்தது.

## மேற்கோள்கள்

பகுப்பு:தமிழ்நாட்டில் குற்றங்கள்
பகுப்பு:இந்தியாவில் சாதிகள்
பகுப்பு:தமிழ்நாட்டில் தலித்துகளுக்கு எதிரான வன்முறை
அஸ்திவித்யார்ணவம்

**அஸ்திவித்யார்ணவம்** *(Hastividyārnava)*
என்பது இந்தியாவின், அசாமில் மிகவும் அறியப்பட்ட சித்திர கையெழுத்துப் பிரதிநூல்களில் ஒன்றாகும். இந்த நூல் சுகுமார் வர்கைத்தால் எழுதப்பட்டது.இது சுடாங்பா அரச பரம்பரையின் மன்னர் சிவசிங்கன்  (கி.பி. 1714–1744) மற்றும் அவரது இராணி அம்பிகாவின் ஆதரவின் கீழ் உருவாக்கப்பட்ட , அரச இலாயங்களில் யானைகளின் மேலாண்மை மற்றும் பராமரிப்பு பற்றி விவரிக்கிறது.

அஸ்திவித்யார்ணவம் என்பது ஒழுக்கமான ஆய்வு, நீண்டகாலக் கண்காணிப்பு மற்றும் ஒரு முன்னுதாரண மரபு ஆகியவற்றின் பின்னணியில் உருவான ஒரு படைப்பாகும். முடியாட்சி என்ற கருத்தை உறுதி செய்வதிலும், அரச அதிகாரத்தைச் செலுத்துவதிலும் யானை ஒரு முக்கியப் பங்காற்றியதால், அத்தகைய ஒரு நூலை உருவாக்கும் பணி ஒருவேளை முக்கியமானதாகக் கருதப்பட்டிருக்கலாம்.

## உள்ளடக்கம்

இந்த நூல் ஒரு ஆளும் மன்னருக்காக எழுதப்பட்டது. இது பெரும்பாலும் முடியாட்சியை நிலைநிறுத்தும் நோக்கத்தில் எழுதப்பட்டது.  அதாவது, எந்த யானைகள் இராச்சியத்திற்குப் பொருத்தமானவை, பிரபுக்களின் பயன்பாட்டிற்கும் போர் நோக்கத்திற்காகவும் அவற்றுக்கு எவ்வாறு பயிற்சி அளிக்கப்பட வேண்டும் என்பனவற்றைக் குறிப்பிடுகிறது. அஸ்திவித்யார்ணவத்தில் பல்வேறு வகையான யானைகளையும் அவற்றின் குணாதிசயங்களையும் விவரிக்கும் ஒரு விரிவான வகைப்பாட்டு முறை உள்ளது. மேலும், கற்றறிந்த மன்னர் மட்டுமே குறிப்பிட்ட இனங்களை அடையாளம் கண்டுகொள்வார் என்று குறிப்பிடப்பட்டுள்ளதால், ஒரு மன்னருக்கு யானைகள் பற்றிய அறிவு இருப்பது முக்கியமானதாகக் கருதப்பட்டிருக்கலாம்.

## ஓவியர்கள்

இந்தக் கையெழுத்துப் பிரதியை வரைந்த தில்பர் மற்றும் தோசாய் ஆகிய இரண்டு ஓவியர்களும் அசாமின் நிலப்பரப்புடன் அதிகம் பரிச்சயம் இல்லாதவர்களாக இருந்திருக்கலாம். எனவே, நிலக்காட்சிகளின் தரம் மிக உயர்ந்ததாக இல்லை.

## தற்போதைய இருப்பிடம் மற்றும் நிலை

இந்தக் கையெழுத்துப் பிரதி தற்போது அசாமின் குவகாத்தியில் உள்ள வரலாற்று மற்றும் தொல்பொருள் ஆய்வுத் துறையில் (DIRECTORATE OF HISTORICAL AND ANTIQUARIAN STUDIES)  வைக்கப்பட்டுள்ளது. அஸ்திவித்யார்ணவத்தை, அவ்னியாதி சத்ராவின் (மசூலி) அதி-புதியுடன் குழப்பிக் கொள்ளக்கூடாது. அது மிகவும் பிற்காலத்திய படைப்பாகும். (ஒருவேளை 19 ஆம் நூற்றாண்டின் முற்பகுதியைச் சேர்ந்ததாக இருக்கலாம்).

## மேற்கோள்கள்

பகுப்பு:அசாமியப் பண்பாடு
பகுப்பு:இந்தியப் பண்பாட்டில் யானைகள்
பகுப்பு:துறை வாரியாக நூல்கள்
பகுப்பு:இந்தியாவில் யானைகள்
பகுப்பு:இந்திய வரலாற்றுவரைவியல்
பகுப்பு:பாலூட்டியியல்
பகுப்பு:கையெழுத்துப்படிகள்
பகுப்பு:கலை ஊடகம்
பகுப்பு:மேற்கத்திய கலை
பிரவீன் கொலை மற்றும் சர்மிளா தற்கொலை

**பிரவீன் கொலை மற்றும் சர்மிளா தற்கொலை** (*Murder of Praveen and Suicide of Sharmila*)  தென்னிந்திய மாநிலமான தமிழ்நாட்டில் நடந்தது. தலித்து  சாதியைச் சேர்ந்த பிரவீன், உயர் சாதி பெண்ணான சர்மிளாவை திருமணம் செய்து கொண்டதால், ஆணவக்  கொலை செய்யப்பட்டார். சர்மிளாவின் சகோதரர் தினேசு மற்றும் அவரது நான்கு நண்பர்களால் இந்தக் கொலை செய்யப்பட்டது. சர்மிளா தற்கொலை செய்து கொண்டார். 

## பின்னணி
சர்மிளா பிரவீனைக் காதலித்து, தனது பெற்றோரின் அறிவும் ஒப்புதலும் இல்லாமல் 2023 ஆம் ஆண்டு அக்டோபர் மாதத்தில் அவரை திருமணம் செய்து கொண்டார். இது அவரது பெற்றோருக்கும் சகோதரருக்கும் கோபத்தை ஏற்படுத்தியது.

## கொலை.
தினேசு, நண்பர்களான சிடீபன், விசுணுராச்சு, சிறீராம் மற்றும் சோதிலிங்கம் ஆகியோருடன் இணைந்து பிரவீனை வெட்டிக் கொன்றுவிட்டு தப்பி ஓடிவிட்டார். அவர்கள் ஐந்து பேரையும் காவல் துறையினர் விரைவில் கைது செய்தனர்.

## தற்கொலை
2024 ஆம் ஆண்டு ஏப்ரல் மாதம்  14 ஆம் தேதியன்று சர்மிளா தற்கொலைக்கு முயன்றார், பின்னர் அவர் இராச்சீவ் காந்தி அரசு பொது மருத்துவமனையில் அனுமதிக்கப்பட்டார்.  2024 ஆம் ஆண்டு ஏப்ரல் மாதம்  22 ஆம் தேதியன்று சர்மிளா இறந்தார். தனது தற்கொலைக் குறிப்பில், "ஆர். சி. (பிரவீன்) எங்கு சென்றாலும், நான் செல்கிறேன். அவர் இல்லாமல் இந்த வாழ்க்கையை நான் விரும்பவில்லை" என்று எழுதியிருந்தார்.

## மேற்கோள்கள்

பகுப்பு:தமிழ்நாட்டில் தலித்துகளுக்கு எதிரான வன்முறை
பகுப்பு:தமிழ்நாட்டில் குற்றங்கள்
ஜேமி ஓவர்டன்

**ஜேமி ஓவர்டன்** (Jamie Overton பிறப்பு: ஏப்ரல் 10,1994) ஓர் இங்கிலாந்துத் துடுப்பாட்ட வீரர் ஆவார். இவர் சர்ரே மாகாணத் துடுப்பாட்ட அணிக்காக விளையாடுகிறார். இவர், வலது கை விரைவு வீச்சாளரும், மட்டையாளருமாவார். 2012 கிளைடெஸ்டேல் வங்கி 40 இல் சர்ரேவுக்கு எதிராக சோமர்செட் அணிக்காக அறிமுகமானார். சூன் 2022-இல் இங்கிலாந்துத் துடுப்பாட்ட  அணிக்காக சர்வதேச அளவில் அறிமுகமானார். இவரது இரட்டை சகோதரர் கிரேக் சோமர்செட் அணிக்காக விளையாடுகிறார்.

## உள்ளூர்ப் போட்டிகள்
ஓவர்ட்டன் டவுன்சுவில்லில் நடைபெற்ற ஆத்திரேலியாவுக்கு எதிரான 2012 U-19 உலகக் கிண்ணத்திற்கான துவக்கப் போட்டியில் 93 mph (150 km/h) வேகத்தில் பந்து வீசினார். அந்தப் போட்டியில் இரு துவக்க வீரர்களின் இலக்குகளைக் கைப்பற்றினார்.

நவம்பர் 25,2024-இல், ஓவர்ட்டன் சென்னை சூப்பர் கிங்ஸ் அணியால் ஐபிஎல் 18 வது பருவத்திற்கான (ஐபிஎல் 2025) 2025 மெகா ஏலத்தின் போது அவரது அடிப்படை விலையான ரூ.1.5 கோடிக்கு வாங்கியது.

## சர்வதேசப் போட்டிகள்
கோவிட்-19 தொற்றுநோயைத் தொடர்ந்து இங்கிலாந்தில் தொடங்கும் சர்வதேச போட்டிகளுக்கு முன்னதாக பயிற்சியைத் தொடங்க 55 பேர் கொண்ட வீரர்களின் குழுவில் மே 29,2020 அன்று இடம்பெற்றார். 17 சூன் 2020 அன்று, மேற்கிந்தியத் தீவுகளுக்கு எதிரான தேர்வுத் துடுப்பாட்டத் தொடருக்கான அணியில் சேர்க்கப்பட்டார்.

23 சூன் 2022-இல் நியூசிலாந்திற்கு எதிராக தேர்வுத் துடுப்பாட்டப் போட்டியில் அறிமுகமானார்.

## மேற்கோள்கள்


## வெளி இணைப்புகள்

* 

பகுப்பு:சர்ரே துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:டெவான் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
இராகுல் குமார் கொலை

**இராகுல் குமார் கொலை** (*Murder of Rahul Kumar*)  இந்தியாவின் பீகார் மாநிலம் தர்பங்காவில் நடந்தது. 2025 ஆம் ஆண்டு ஆகத்து மாதம் 5 ஆம் தேதியன்று மாலை, 25 வயதான செவிலிய மாணவர் இராகுல் குமார் தர்பங்கா மருத்துவக் கல்லூரி மற்றும் மருத்துவமனையில் கொலை செய்யப்பட்டார். கிடைத்த தகவல்களின்படி, தாழ்த்தப்பட்ட இனத்தைச் சேர்ந்த இராகுல் அவரது மாமனார் பிரேம் சங்கரால் சுட்டுக் கொல்லப்பட்டுள்ளார்.  அவரது மகள் பிரியா, இராகுலை  சாதிகளுக்கு இடையிலான திருமணம் செய்து கொண்டதை  எதிர்த்து இத்துப்பாக்கிச் சூடு நடந்து  இராகுல் சுட்டுக் கொல்லப்பட்டார். துப்பாக்கிச் சூடு ஒலியைத் தொடர்ந்து மாணவர்கள் எதிர்ப்புத் தெரிவித்தனர், முகமூடி அணிந்த குண்டரை அடித்தனர். பின்னர், பிரேம்சங்கர் சா தர்பங்கா காவல்துறையினரால் கைது செய்யப்பட்டார்.

## பின்னணி
22 வயதான தனு பிரியாவும், 25 வயதான இராகுல் குமாரும் தர்பங்கா மருத்துவக் கல்லூரி மற்றும் மருத்துவமனை மாணவர்களாக இருந்தனர். தனு பிரியா முதலாம் ஆண்டு இளநிலை செவிலியமும்  இராகுல் குமார் இரண்டாம் ஆண்டு இளநிலை செவிலியமும் படித்து வந்தனர்.  இருவரும் காதலித்து வெவ்வேறு தளங்களில் ஒரே விடுதியில் வசித்து வந்ததால் நான்கு மாதங்களுக்கு முன்பு திருமணம் செய்து கொண்டனர். இருப்பினும், இராகுல் பிற பிற்படுத்தப்பட்ட சாதியைச் சேர்ந்தவர் என்பதாலும்  தனு பிரியா பிராமண குடும்பத்தைச் சேர்ந்தவர் என்பதாலும் குடும்பத்தை வருத்தப்படுத்தியது. தனுவின் குடும்பத்தினர் சாதியினருக்கு இடையிலான திருமணத்தை எதிர்த்தனர். 

## கண்டன ஆர்ப்பாட்டமும் கைதும்
துப்பாக்கிச் சூட்டைத் தொடர்ந்து, வளாகத்தில் ஒரு போராட்டம் வெடித்தது, மேலும் பிரேம்சங்கர் சா தாக்கப்பட்டார். பின்னர், அவர் சிறந்த சிகிச்சைக்காக பாட்னா மருத்துவமனைக்கு மாற்றப்பட்டார். மருத்துவமனையில் அனுமதிக்கப்பட்ட இராகுல், துப்பாக்கிச் சூட்டுக் காயத்திலிருந்து மீள முடியாமல்  இறந்தார். தர்பங்கா மாவட்ட ஆட்சியர் கௌசல் குமார் மற்றும் மூத்த காவல் துறை கண்காணிப்பாளர் செகந்நாத் ரெட்டி ஆகியோர் மருத்துவமனைக்கு விரைந்து சென்று நிலைமையை ஆய்வு செய்தனர். நிலைமையை கட்டுக்குள் கொண்டுவர ஒரு காவல் துறை குழு களத்தில் நிறுத்தப்பட்டது. . ஒரு செவிலிய மாணவர் சுட்டுக் கொல்லப்பட்டதாக எங்களுக்கு முதலில் தகவல் கிடைத்தது. பின்னர், அவருக்கும் சக மாணவருக்கும் காதல் திருமணம் நடந்ததை நாங்கள் அறிந்தோம். அவரது தந்தை வந்து அவரை சுட்டுக் கொன்றார். அவருக்கு  சிகிச்சையளிக்க சுகாதார ஊழியர்களை மாணவர்கள் அனுமதிக்கவில்லை என்பதால் மருத்துவமனையில் கைகலப்பு ஏற்பட்டது. அவர் இப்போது பாட்னா மருத்துவக் கல்லூரி மற்றும் மருத்துவமனைக்கு அனுப்பப்படுகிறார். நாங்கள் ஒரு வழக்கை பதிவு செய்து தேவையான நடவடிக்கை எடுப்போம்" என்று காவல் துறையினர் கூறினார்.

## மேற்கோள்கள்

பகுப்பு:இந்தியாவில் சாதிகள்
பகுப்பு:பீகாரில் கலவரங்கள்
அன்பின் இல்லம்

**அன்பின் இல்லம் (மும்பை)** *(House of Love (Mumbai))* என்பது, இந்தியாவின் மும்பை பகுதியில் உள்ள வீடற்ற குழந்தைகளுக்கு மற்ற சேவைகளுடன் சேர்த்து தங்குமிடத்தையும் வழங்குகிறது.இது இந்தி மொழியில் ’சினேகா சதான்’ என்று அழைக்கப்படுகிறது.  இது இயேசு சபையின் ஒரு பணியாகும்.

முதல் அன்பின் இல்லம், அந்தேரி, சக்கலாவில் உள்ள கஜுவாடியில் வெறும் ஐந்து சிறுவர்களுடன் ஒரு குடிசையாக இருந்தது. 1963-ஆம் ஆண்டு ஏப்பிரல் மாதத்தில் குண்டோவ்லி கிராமத்தில் இரண்டாவது இல்லம் தொடங்கப்பட்டது. ஆரம்பம் முதலே இந்த வீடற்றோர் தங்குமிடங்களுக்கு தம்பதியரே இல்லப் பொறுப்பாளர்களாக இருந்து வந்தனர். 1964-ஆம் ஆண்டில் குர்லாவில் உள்ள புனித சிலுவை தேவாலயத்தில் மூன்றாவது இல்லம் திறக்கப்பட்டது. 1965ஆம் ஆண்டில் சின்சுராவின் மொக்ரா கிராமத்தில் 25 சிறுவர்களுக்கு இடமளிக்கும் நான்காவது இல்லமும், பின்னர் அந்தேரிக்கு அருகில் ஒரு இல்லமும் தொடங்கப்பட்டது. 1976-ஆம் ஆண்டுக்குள் எட்டாவது இல்லம் *முதல் பெண்கள்* இல்லமாக மாற்றப்பட்டது. இது வளர்ந்து, அன்பின் இல்லம் எனப்படும் சினேகா சதான் தற்போது 15 இல்லங்களை நடத்துகிறது. அவற்றில் 10 சிறுவர்களுக்கும் ஐந்து சிறுமிகளுக்குமானவை. இரண்டைத் தவிர மற்ற அனைத்தும் மும்பையில் அமைந்துள்ளன. சில இல்லங்களில் கணவன்-மனைவி ஜோடியின் பராமரிப்பில் 35 குழந்தைகள் வரை தங்க வைக்கப்படுகின்றனர். 1992-ஆம் ஆண்டில் சதான் அமைப்பு, பெண்கள் மற்றும் அவர்களது குழந்தைகளுக்காக ஒரு இல்லத்தையும், 2005-ஆம் ஆண்டில் பாலியல் கடத்தலில் இருந்து அது மீட்கும் சிறுமிகளுக்காக மற்றொன்றையும் திறந்தது.

## மேலும் பார்க்க

* இயேசு சபை தளங்களின் பட்டியல்

## மேற்கோள்கள்

பகுப்பு:இந்தியத் தொண்டு நிறுவனங்கள்
பகுப்பு:மனித உரிமை அமைப்புகள்
பகுப்பு:மும்பை
பகுப்பு:இயேசு சபை
பகுப்பு:இந்தியாவில் மகளிர் உரிமைகள்
சீரகச் சாதம்

**சீரகச் சாதம்** *(Jeera bhaat)* என்பது அரிசி மற்றும் சீரக விதைகளைக் கொண்ட ஒரு இந்திய மற்றும் பாகித்தானிய உணவாகும்.இது ஜீரா பாத் அல்லது ஜீரா சாவல் என்றும் அழைக்கப்படுகிறது. இது இந்தியத் துணைக்கண்டத்தில் மிகவும் பிரபலமான உணவாகும். மேலும் இது பொதுவாக அன்றாட அரிசி உணவாகப் பயன்படுத்தப்படுகிறது. சீரக விதைகளுக்கான இந்தி மொழிச் சொல் ஜீரா (jeera) அல்லது ஜீரா (zeera) ஆகும். இதில் பிந்தையது உருது மொழியிலும் பயன்படுத்தப்படுகிறது. எனவே இந்த உணவின் பெயர் இதிலிருந்தே வந்தது. இதில் பயன்படுத்தப்படும் பொருட்கள் அரிசி, சீரக விதைகள், சமையல் எண்ணெய், வெங்காயம், உப்பு மற்றும் கொத்தமல்லி இலைகள் ஆகும்.

## சொற்பிறப்பியல்

சீரகச் சாதம் (ஜீரா பாத்) என்ற பெயர், சீரகம்(ஜீரா) மற்றும் சாதம்(பாத்) ஆகிய இரண்டு இந்தி வார்த்தைகளின் கூட்டுச்சொல் ஆகும். ஜீரா (அல்லது IAST-ல் ஜிரா) என்ற சொல், 'சீரக விதைகள்' என்று பொருள்படும் சமசுகிருத வார்த்தையான ஜீரகா என்பதிலிருந்து பெறப்பட்டது. பாத் என்ற சொல், 'வேகவைத்த அரிசி' என்று பொருள்படும் சமசுகிருத வார்த்தையான பக்தா என்பதிலிருந்து பெறப்பட்டது. இந்தி-உருது பெயரான ஜீரா சாவல் (जीरा चावल / জিরু চাঁল) வட இந்தியாவில் பொதுவாகப் பயன்படுத்தப்படுகிறது. இதில், ஜீரா ('சீரகம்') என்ற சொல் அதே சமஸ்கிருத வார்த்தையிலிருந்தும், சாவல் என்ற சொல் 'அரிசி' என்பதிலிருந்தும் பெறப்பட்டது.

## தயாரிப்பு முறை

சூடான எண்ணெயில் சீரக விதைகள் வறுக்கப்படுகின்றன. அதனுடன் நீள் தானிய பாசுமதி அரிசி மற்றும் உப்பு சேர்க்கப்படுகின்றன. பின்னர் தண்ணீர் ஊற்றப்பட்டு, மூடியிட்டு அதிக தீயில் கொதிக்க விடப்படுகிறது. அதன் பிறகு, தண்ணீர் முழுவதும் வற்றும் வரை அரிசி குறைந்த தீயில் வேகவைக்கப்படுகிறது.

சீரகச் சாதம் பொதுவாக பொடியாக நறுக்கிய புதிய கொத்தமல்லி இலைகளால் அலங்கரிக்கப்படுகிறது, ஆனால் சில இந்திய உணவு விடுதிகள் மற்றும் உணவகங்களில் வெங்காய வளையங்களாலும் அலங்கரிக்கப்படுகிறது.

## மேற்கோள்கள்

## வெளி இணைப்புகள்

* Zeera Chawal Recipe
* Zeera Rice Recipe Video

பகுப்பு:வட இந்திய உணவு வகைகள்
பகுப்பு:நாடுகள் வாரியாக உணவுகள்
பகுப்பு:இந்திய உணவுகள்
கடாய் பனீர்

**கடாய் பனீர்** *(Kadai paneer)* (அல்லது கதாய் பனீர்) என்பது, பனீர் மற்றும் குடைமிளகாயை, புதிதாக அரைக்கப்பட்ட மசாலாப்பொருள் கொண்ட பொடியில் சமைத்துத் தயாரிக்கப்படும் ஒரு இந்திய உணவாகும். கடாய் எனப்படுவது ஒரு சமையற்கலன் ஆகும்.வறுப்பதற்கு பயன்படும் பெரிய சட்டி ஆகும்.இது துருப்பிடிக்காத எஃகு , செம்பு மற்றும் ஒட்டாத மேற்பரப்புகளால், வட்டமாகவும் தட்டையான அடிப்பகுதியுடனும் அல்லது பாரம்பரியப் பொருட்களாலும் செய்யப்படலாம்.இதன்மூலம் செய்யப்படும் உணவு சுவையாக இருக்கும். பனீர் (Paneer) என்பது பாலில் இருந்து தயாரிக்கப்படும் ஒரு பிரபலமான இந்தியப் பாலாடைக்கட்டி (Cheese) வகை ஆகும்.இது புரதம் மற்றும் கால்சியம்சத்துகள் நிறைந்த உணவாகும். சைவ உணவு உண்பவர்களுக்கு ஒரு சிறந்த உணவாகும்.  இது வழக்கமாக வெண்ணெய் தடவிய நான் உரொட்டி, பராத்தா, ரொட்டி, சீரகச் சாதம் அல்லது ஆவியில் சமைத்த நீள் அரிசியான பாசுமதி அரிசி சாதத்துடன் பரிமாறப்படுகிறது.

இது இரண்டு வகைகளாக உள்ளது: **கிரேவி வடிவம்** மற்றும் **உலர் வடிவம்**.

## மேற்கோள்கள்

பகுப்பு:வட இந்திய உணவு வகைகள்
பகுப்பு:நாடுகள் வாரியாக உணவுகள்
பகுப்பு:மறைக்கப்பட்ட பகுப்புகள்
பகுப்பு:இந்திய உணவுகள்